మార్కెట్లకు ట్రంప్‌ షాక్‌!
సెన్సెక్స్‌, నిఫ్టీల్లో భారీ నష్టాలు
ముంబయి, మే 19: దేశీయ స్టాక్‌ మార్కెట్లకు గడచిన నాలుగురోజులుగా వరుసవెంబడి అందిన లాభాలకు అమెరికా అధ్యక్షుడు డొనాల్డ్‌ ట్రంప్‌ షాక్‌ తగిలింది. నాలుగురోజుల వరుస లాభాలకు బ్రేక్‌పడింది. ప్రపంచ మార్కెట్లనష్టాల నేపథ్యంలో ఆరంభం నుంచి నీరసించిన మార్కెట్లు రోజుమొత్తం ఊగిసలాట మధ్యనే కొనసాగాయి. చివరి అర్ధగంటలో అందుకున్న అమ్మకాలతో ట్రేడింగ్‌ ముగిసే సమయానికి సెన్సెక్స్‌ 200 పాయింట్లకుపైగా దిగ జారింది. నిఫ్టీ సాంకేతి కంగా కీకమైన 9450 పాయిం ట్లకు దిగువన స్థిరపడింది. 224 పాయింట్ల జారిన సెన్సెక్స్‌ 30,435 పాయింట్లవద్ద ముగిస్తే నిఫ్టీ 96 పాయింట్లు క్షీణిం చి 9429వద్ద నిలిచింది. అమెరికా అధ్యక్షుడు ట్రంప్‌ ఇటీవల పదవి నుంచి తొలగిం చిన ఎఫ్‌బిఐ చీఫ్‌జేమ్స్‌ కామేను తన మాజీ భద్రతా సలహదారు మైఖైల్‌ ఫ్లిన్‌పై దర్యాప్తును నిలుపు దల చేయాల్సిందిగా ఆదేశించినట్లు వార్తలు వెలువడ్డాయి. రష్యాతో మైఖేల్‌కు ఉన్న సంబంధాలపై ఎఫ్‌బిఐ చేపట్టిన దర్యాప్తునకు ముగింపు పలకాల్సిందిగా ట్రంప్‌ ఆదేశించినట్లు స్థానిక మీడియా వెల్లడించింది. ఎఫ్‌బిఐ కార్య కలాపాల్లో ట్రంప్‌ వేలుపెట్టినట్లు వెలువడ్డ వార్తలు ప్రపంచ వ్యాప్తంగా ఇన్వెస్టర్లను కలవరపరిచాయి.దీనివల్లనే బుధవారం యూరోప్‌, అమెరికా మార్కెట్లు భారీగా పతనం అయ్యాయి. ఎన్‌ఎస్‌ఇలో అన్నిరంగాలు నీరసించగా ఐటి ఒకటి శాతం లాభపడింది. రియాల్టీ 3.3శాతం పతనం కాగా మెటల్‌, ఆటో, పిఎస్‌యు బ్యాంక్‌, ఎఫ్‌ఎం సిజి, 1.7 నుంచి 2.7శాతం మధ్య క్షీణించాయి నిఫ్టీ దిగ్గజాలైన ఎస్‌బ్యాంకు, గ్రాసిమ్‌, బోష్‌, బ్యాంక్‌ ఆఫ్‌ బరోడా, ఐషర్‌, అల్రాటెక్‌, ఇన్‌ఫ్రా టెల్‌, టాటామోటార్స్‌, అంబుజాసిమెంట్స్‌ 2.7 నుంచి నాలుగుశాతం మధ్య పతనం అయ్యాయి. మరోవైపు టిసిఎస్‌ విప్రో, ఇన్ఫోసిస్‌, సన్‌ఫార్మా లూపి న్‌ 0.6 నుంచి 3శాతం మధ్య బలపడ్డాయి. గడచిన ఏడు ట్రేడింగ్‌లలో మొత్తం రూ.4 వేల కోట్ల విలువైన స్టాక్స్‌ కొనుగోలుచేసిన ఎఫ్‌పి లైలు బుధవారం ఉన్న ట్లుండి రూ.731 కోట్ల కుపైగా విలువైన స్టాక్స్‌ విక్రయిం చారు. అయితే ఇటీవల అమ్మ కాల బాట పట్టిన దేశీ య ఫం డ్స్‌ బుధ వారం రూ. 614 కోట్లను ఇన్వెస్ట్‌ చేయడం ద్వారా మార్కెట్లను ఆదుకున్నట్లు తేలింది. అయితేనష్టాల బాటలో కూడా కొన్ని షేర్లు 52 వారాల గరిష్టస్థాయిని అందు కోవడం విశేషం. అమెరికా అధ్యక్షుని వైఖరితో ప్రపంచ వ్యాప్తంగా దెబ్బతిన్న సెంటిమెంట్‌ దేశీయంగా చిన్నషేర్లలో కూడా ప్రతిబింబించింది. ఇన్వెస్టర్లు, ట్రేడర్లు అమ్మకాలకే ప్రాధాన్యం వచ్చారు. బిఎస్‌ఇలో మిడ్‌క్యాప్‌, స్మాల్‌క్యాప్‌ సూచీలు రెండు శాతానికిపైగా క్షీణించాయి ట్రేడిం గ్‌ జరిగిన మొత్తం షేర్లలో ఏకంగా 2049 నష్ట పోతే 696 కంపెనీలు మాత్రమే లాభపడ్డాయి.